燒雞扒冬陰公湯檬 $33(下午茶)5:45pm周圍搵野食，見到呢間仲有下午茶餐又想食辣野就入去試試。湯底可選牛骨清湯/鮮魚湯/冬陰公湯，麵可選米粉/米線/檬粉/幼薯粉，餸可選豬扒/雞扒/雞全翼/丸類/肉碎等。叫得冬陰公公，無理由唔揀呢個湯底架，可選BB辣/中辣/大辣，揀左中辣，已經有食到流鼻水嘅感覺，雞扒比較細塊，但甜甜地味道唔錯，麵底份量好多，女仔食可能會好飽，最緊要嘅湯底，好濃郁，越飲越辣嘅感覺，食完feel到成條食道發熱，平時叫呢個組合要$52，下午茶真係好抵食!!